b'\n_START_ARTICLE_\nRiver of Gods\n_START_SECTION_\nJuoni\n_START_PARAGRAPH_\nKirjan tulevaisuudessa suuri osa maailmasta on kielt\xc3\xa4nyt vahvojen teko\xc3\xa4lyjen (kirjassa engl. aeai) luomisen. Kirjan tapahtumat seuraavat Intiaa, joka on j\xc3\xa4tt\xc3\xa4ytynyt ulkopuolelle kyseisest\xc3\xa4 laista. Laki tunnetaan nimell\xc3\xa4 Hamiltonin laki. Tietoverkoissa liikkuu teko\xc3\xa4lyj\xc3\xa4, joista osa on laillisia ja osa laittomia. Ylivahvat teko\xc3\xa4lyt ovat laittomia, ja niiden poiskitkemiseksi on perustettu erillinen Krishna poliisi, jonka palveluksessa Mr. Nandha, kirjan er\xc3\xa4s p\xc3\xa4\xc3\xa4henkil\xc3\xb6ist\xc3\xa4, ty\xc3\xb6skentelee._NEWLINE_Kirjan p\xc3\xa4\xc3\xa4henkil\xc3\xb6t ovat Lisa Durnau ja Thomas Lull, kumpikin maineikkaita tutkijoita. Teko\xc3\xa4lytutkimuksesta tunnettu Lull vastustaa Hamiltonin lakia v\xc3\xa4itt\xc3\xa4en ett\xc3\xa4 teko\xc3\xa4lyjen mahdollisesti aiheuttamat uhat on arvioitu v\xc3\xa4\xc3\xa4rin. Lull ja Durnau ajautuvat keskell\xc3\xa4 suurta salajuonta jonka taustapelaajina ovat mahtavat teko\xc3\xa4lyt eli jumalat.\n_START_SECTION_\nVastaanotto\n_START_PARAGRAPH_\nKirja sai ilmestyess\xc3\xa4\xc3\xa4n hyv\xc3\xa4n vastaanoton. Se voitti vuonna 2004 BSFA-palkinnon (British Science Fiction Association). 2005 se sai Hugo-palkinnon ja Arthur C. Clarke-palkinnon.'